53 sarnaqäwi: Jefté tatan arsüwipa
INASA phuqapunïwa sasa kuns arsurïsta ukat phuqañaxa ch’amäxirïchi. Ukaw aka jaqir pasatayna, ukatwa wali llakitäski. Jefté satawa, Israel markankir mä taripiriwa.
Jeftex jakkäna ukhaxa israelitanakaxa janiwa Jehová Diosaru yupaychxapxänti. Jan walinak lurapxäna. Ukhamaxa janiw amonitanakat Diosax jark’aqkxänti. Ukatwa akham sasa Jehová Diosar art’asipxäna: ‘Juma contraw nanakax juchachasipxta. ¡Qhispiyapxita!’ sasa.
Jan wal lurapxatapatxa wal llakisipxäna. Ukxa wasitampi Jehová Diosar yupaychasaw uñacht’ayapxäna. Ukatwa Jehová Diosax mayamp yanapt’äna.
Israelitanakaxa Jefté chacharuw amonitanakampi nuwasiñapataki ajllipxäna. Jeftexa Jehová Diosan yanapt’apwa nuwasiñatakix wal munäna. Ukatwa Jehová Diosar akham säna: ‘Jumatix atipayitätaxa, kunapachatï nuwasïwit kutt’anxä ukhaxa, khititï nayar katuqiri utajat nayraqata mistsunkani uka katuqiriruw churämaxa’ sasa.
Jehová Diosax iyaw sänwa Jeften arsutapxa, ukat atipjayänwa. Jeftexa utaparu kutt’xäna ukhaxa, ¿khitisa katuqiri nayraqat mistunpachäna uk yattati? Jeften sapa imill wawapawa. Ukat akham sasaw Jeftex jachaqt’asïna: ‘¡Ay, imill wawa, wal llakthapisiyista! ¡Nayax mä arsüwi Diosar lurta, jichhasti phuqañajawa!’ sasa.
Uka arsüwita yatxatasax Jeften phuchapaxa wal llakt’asirakïna, awkipsa masinakapsa jaytjawayañapänwa. Ukat aksarux Silonkiri yupaychañ utan irnaqir sarxañapänwa. Ukat awkiparuxa akham sänwa: ‘Kuntï Jehová Diosaru arskta ukxa phuqañamawa’ sasa.
Ukhamasti Jeften phuchapaxa Siloruw sarxäna, Diosar yupaychañ utanwa jiwañapkam Jehová Diosaru luqtäna. Sapa maraw Israel warminakaxa pusüru jupampi parlt’iri qamart’iri sarapxirïna. Jehová Diosan wali suma luqtiripänwa, ukatwa jaqinakaxa jupar wal munasipxäna.
Jueces 10:6-18; 11:1-40.
Jiskt’äwinaka
- ¿Khitisa Jefté tataxa, ukat kuna tiemponsa jakäna?
- ¿Kun churäm sänsa Jefté tatax Jehová Diosaruxa?
- Amón markar atipjasin utar kutt’anxasaxa, ¿kunatsa Jeftex wal llakisïnxa?
- ¿Kuntï tatapaxa arskatayna uk yatisaxa kamsänsa Jeften phuchapaxa?
- ¿Kunatsa jaqinakax Jeften phuchaparu wal munasipxäna?
Yaqha jiskt’äwinakampi
- Liyt’añamawa Jueces 10:6-18.
Israelitanakaxa Jehová Diosata jithiqtasax jan wal sarnaqxapxäna, ¿ukat kunsa jiwasax yatiqsnaxa? (Jue. 10:6, 15, 16; Rom. 15:4; Apo. 2:10.)
- Liyt’añamawa Jueces 11:1-11, 29-40.
“Ninaru phichantata sacrificio luqtäma” sasinxa janiw chiqapuni ninar nakhantayañ sañ munkänti, ¿uk kunjamatsa yattanxa? (Jue. 11:31; Lev. 6:24; Deu. 18:10, 12.)
¿Kunjamsa Jefté tatax mä luqtäwjama phuchapxa Diosar churäna?
Kuntï Jehová Diosaru churämaw siskäna ukxa kunjamsa Jeftexa uñjäna, ¿ukat kunsa yatiqasiraksna? (Jue. 11:35, 39; Ecl. 5:4, 5; Mat. 16:24.)
¿Khitinakatï Jehová Diosataki wal irnaqt’añ munapki uka wayn tawaqunakax kunjamsa Jeften phuchapat yatiqasipxaspa? (Jue. 11:36; Mat. 6:33; Fili. 3:8.)
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn